Diari Oficial de la Generalitat Valenciana


Sumari del DOGV 6850, del 29-08-2012 (2012/8148)

Informació pública de la modificació puntual número 3 de l'eliminació de la unitat de promoció establida en el pla general vigent que dóna a l'avinguda de Santiago Bernabeu, 22, 23, 24, 25, 26 i 27.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6850

Data del DOGV
:   29-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8148


Data del document
:   04-07-2012

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * pla d'urbanisme
    * administració local

Informació pública de la modificació puntual número 3 de l'eliminació de la unitat de promoció establida en el pla general vigent que dóna a l'avinguda de Santiago Bernabeu, 22, 23, 24, 25, 26 i 27. [2012/8148]  
Francisca Isabel Soler Pomares, secretària de l'Ajuntament de Santa Pola, certifique:   
Que el Ple de l'Ajuntament, en la sessió ordinària celebrada el dia 29 de juny de 2012, entre d'altres, va adoptar l'acord següent:   
26. Acord d'exposició pública de la modificació puntual número 3 de l'eliminació de la unitat de promoció establida en el pla general vigent que dóna a l'avinguda de Santiago Bernabeu, 22, 23, 24, 25, 26 i 27. La secretària va llegir la proposta de la regidora d'Urbanisme, en què s'exposa que ha sigut sol·licitada a instàncies de part l'eliminació de la unitat de promoció delimitada en el pla general que dóna a l'avinguda de Santiago Bernabeu, 22, 23, 24, 25, 26 i 27, denominada unitat de promoció.   
La delimitació respon al fet que sembla haver-hi quatre parcel·les amb quatre blocs d'habitatges, dues de les quals no tenen vista de façana a via pública, a les quals s'accedeix a través d'un pas de les dues primeres. Fernando Pérez Ojeda presenta un informe en què sol·licita que desaparega la unitat esmentada, ja que en realitat es tracta de dues parcel·les ambdues de M.ª Isabel López Pérez-Ojeda, limítrofes i amb vista de façana a via pública, en què s'ha fet un accés comunitari, i separades totes estes, atenent exclusivament a la privacitat, mitjançant xicotets murs.  
Prenent com a base l'informe de l'arquitecta municipal, atés que la unitat d'execució es delimita per a possibilitar la gestió del sòl, i que és totalment innecessària en el cas que ens ocupa, es pot accedir a la petició formulada, i en conseqüència deixar sense efecte i eliminar el document o documents corresponents a la unitat de promoció del pla vigent.  
  
En conseqüència, es proposa al Ple l'adopció de l'acord plantejat.  
  
Sotmés a votació, amb sis vots d'abstenció (1 EU i 5 PSOE), i tretze vots a favor (2 Compromís i 11 PP), el Ple de l'Ajuntament, per majoria, va acordar:  
Primer. Exposar al públic la modificació puntual de l'eliminació de la unitat de promoció establida en el pla general vigent que dóna a l'avinguda de Santiago Bernabeu, 22, 23, 24, 25, 26 i 27, per període d'un mes. Durant este termini la documentació es trobarà dipositada a l'Ajuntament per a la consulta pública.  
Segon. Publicar en el Diari Oficial de la Comunitat Valenciana, i en un diari no oficial d'àmplia difusió de la Comunitat este acord, durant un mes.   
Tercer. Obrir un termini d'al·legacions previ a l'aprovació definitiva municipal d'esta modificació puntual.  
I perquè conste en l'expedient corresponent, expedisc este certificat, per ordre i amb el vistiplau de l'alcalde, a reserva dels termes que resulten de l'aprovació de l'acta corresponent (art. 206 del ROF).  
  
Santa Pola, 4 de juliol de 2012.- L'alcalde: Miguel Zaragoza Fernández. La secretària: Francisca Isabel Soler Pomares.